钦定古今图书集成/明伦汇编/氏族典/第430卷 > 赵子淔
## 钦定古今图书集成/明伦汇编/氏族典/第430卷 > 赵子淔

按《宋史宗室子淔传》：“子淔，字正之，燕王五世孙。父令
铄，官至宝文阁待制。子淔以荫补承务郎，累迁至龙
图阁、秘阁修撰，除陕西转运副使。初，蔡京铸夹锡钱，
民病壅滞，子淔请铸小铁钱以权之。言者希京意，论
子淔乱钱法，落职奉祠。靖康初，金人侵洛，子淔奔荆
南。绍兴元年召见，复徽猷阁直学士，知西外宗正司。”
《三京》新复，除京畿都转运使，以疾辞，卒于家。